钦定古今图书集成/明伦汇编/氏族典/第195卷 > 《廖用贤尚友录》 > 饶若蒙
## 钦定古今图书集成/明伦汇编/氏族典/第195卷 > 《廖用贤尚友录》 > 饶若蒙

按《蒲圻县志》：“若蒙字完白。父敬承，广西平乐府同知。
若蒙中万历丙午乡试，初授清河县知县。时飞蝗蔽
野，民多流窜，若蒙缓赋宽徭，多方赈贷。考最，进户部
主事，转本部员外。忤权贵，左迁长芦盐运司知事，旋
陞福建兴化府仙游县令。邑密迩莆田，其土田多为
豪族侵占，若蒙力为清核，不避权势。获戾，左迁绍兴”
府经历，摄新昌、馀姚、萧山三县，所至皆有惠政。后陞
应天府六合县令，路当孔道，供亿为烦，遂解任归。

===饶可久===按《应城县志》：“可久，字瓯宁，琮之仲子也。万历乡举。崇
祯初，任大兴令。时阉宦祸炽，以疏谏改《三朝要典》，贬
光禄典簿。阉党除，寻迁江宁司理，擢刑部郎，升太守，
丁艰在籍。丙子献贼围城，率众坚守。及城陷，被执不
屈，贼怒杀之。”